**Erklæring om rettighet i fast eiendom**

<http://www.kartverket.no/globalassets/tinglysing/skjemaer/fast-eiendom/erklaering-om-rettighet_bokm.pdf>

Dette skjemaet brukes for tinglysing av rettigheter i fast eiendom. Skjemaet fylles ut i to eksemplarer og sendes til følgende adresse: Kartverket Tinglysing, Postboks 600 Sentrum, 3507 Hønefoss. Det ene eksemplaret arkiveres hos Kartverket, mens det andre eksemplaret returneres til innsender (rekvirent) etter tinglysing.

Kommunen er rekvirent og rettighetshaver, og skal sende inn dokumentet for tinglysing. Denne vil få det ferdig tinglyste dokumentet tilsendt, og faktura for tinglysingsgebyr. Hjemmelshaver er grunneier.

Under følger veiledning til hvordan kommunen skal fylle ut skjemaet, samt hvilke punkter som skal stå åpne for utfylling av grunneier, før utsendelse.

**Punkt 1**

Fyll inn grunneiers navn og fødselsnummer.

**Punkt 2**

Fyll inn kommunenummeret, navn på kommunen, gårds- og bruksnummer for eiendommen som avgir en rettighet.

**Punkt 3 – alternativ B**

Fyll inn kommunens navn og organisasjonsnummer i alternativ B.

**Punkt 4**

Rettigheten må gis en nøyaktig tekstlig beskrivelse, jfr. tinglysingsloven § 8, jfr. forskrift om tinglysing § 4 (klarhet og form). Ettersom rettigheten er knyttet til en fysisk del av en fast eiendom skal den stedfestes, og tegnes inn på et kart over eiendommen.

Veiledning til utfylling av standard tekst som skal legges inn under punkt 4:

Kommunen legger inn årstall for planting, informasjon om avtalen, samt årstall for tidligste tillatte hogsttidspunkt. Grunneier skal fylle inn størrelsesorden (antall dekar) i henhold til anmodning om utbetaling. Dersom tinglysingen gjelder flere felt på samme eiendom skal grunneier nummerere disse, i henhold til inntegnede felt i kartet som vedlegges tinglysingen. Ved flere felt på samme eiendom skal standardteksten nedenfor gjentas for hvert felt.

Følgende standardtekst skal legges inn under punkt 4:

Skog plantet i år [*årstall for planting*], skal etter avtale inngått den [*dato*] mellom [*kommune*] og [*grunneier*] ikke hogges før år [*årstall for tidligste tillatte hogsttidspunkt – hentes fra avtalen*]. Heftelsen gjelder for arealet som er markert med nr. [*nummer fra kart*],av størrelsesorden [*antall*] dekar, i vedlagte kart.

**Punkt 5**

Dette punktet skal stå blankt.